Сергей Параджановтың йорт-музейы

Сергей Параджановтың йорт-музейы () — Ереванда совет әрмән рәссамы һәм режиссеры Сергей Параджановҡа бағышланған музей. Ҡаланың иң популяр музейҙарының береһеParajanov Museum . Ул Параджанов тыуҙырған төрлө нәфис һәм әҙәби мираҫтан тупланған.

 Тарихы 
Музейға 1988 йылда, Параджанов Ереванға күсеп килгәс нигеҙ һалына. Ул урынды һәм музей проектын үҙе һайлай (Еревандағы Дзогарюх этнография кварталы). 1988 йылда Спитактағы ер тетрәү һәм социаль-иҡтисади проблемалар һөҙөмтәһендә, музей 1991 йылдың июнендә генә, Параджанов вафат булғандан ҙуң бер йыл үткәс, асыла20-летие музея Параджанова // Вести. Ru от 27 июля 2011.

Музейға нигеҙ һалыусы һәм директоры Завен Саркисян. Бина Еревандың мәҙәни үҙәктәренең береһе булып тора, үҙенең күргәҙмәләре, мәғәләләре һәм почетлы ҡабул итеүҙәре (шул иҫәптән йыл һайын уҙғарылған Халыҡ-ара Ереван кинофестивале ҡунаҡтарының йыйылышы) менән билдәле. Музейҙа Пауло Коэльо, Вим Вендерс, Михаил Вартанов, Тонино Гуэрра, Энрика Антониони, Атом Эгоян, Никита Михалков, Владимир Путин, Александр Лукашенко, Евгений Евтушенко, Арнольд Рюйтель, Валдас Адамкус, Тарья Халонен, Дональд Кнут һәм башҡалар була.

 Экспозицияһы 
Музейтрадицион Кавказда традицион булған ике ҡатлы, ихаталы, ағас галереялы йортта урынлашҡан урынлашҡан. Музей коллекцияһы яҡынса 1400 экспонаттан торған, шул иҫәптән инсталляциялар, коллаждар, ассамбляждар, һүрәттәр, ҡурсаҡтар һәм эшләпәләр. Шулай уҡ Параджанов төрмәлә ижад иткән баҫтырылмаған сценарийҙар, либретто һәм башҡа төрлө сәнғәт әҫәрҙәре урын алған. Мәҫәлән, Лукьяновск төрмәһендә ултырғанда кефир шешәләре ҡапҡастарынан эшләнгән «талерҙар». Музей экспонаттары араһында ике мемрңориаль бүлмә, үҙенсәлекле плакаттар, фестивалдәр приздары, Федерико Феллини, Лили Брик, Андрей Тарковский, Михаил Вартанов һәм Юрий Никулиндың хаттары, Тонино Гуэрра, Владимир Путин һәм Роман Балаян («Ночь в музее Параджанова» фильмы авторы) кеүек билдәле шәхестәрҙең бүләктәре бар. Музей Параджановтың художество һәм экспозиция принциптарын файҙаланаParajanov Museum .

Музей 50 тирәһе, шул иҫәптән Канны, Афина, Токио, Мәскәү, Рим, Тегеран, Голливуд һ . б. урындарҙа күргәҙмә ойоштора.

 Галерея 

 Иҫкәрмәләр 

 Һылтанмалар 
 Официальный сайт  
 Sergei Parajanov Museum // parajanov.com 
 Sergei Parajanov Museum  // museum.com 

Категория:Алфавит буйынса музейҙар